Josep Vicent Castelló Barrachina, antic alumne del CEIP Sant Joan de Ribera de Burjassot, subcampió d’Espanya júnior de natació
2025-07-24

Josep Vicent Castelló Barrachina, antic alumne del CEIP Sant Joan de Ribera de Burjassot i nadador del Club de Natació Ferca-San José, s’ha proclamat subcampió d’Espanya júnior de natació, en la prova de 200 metres braça. Josep Vicent va aconseguir aquest mèrit esportiu en el Campionat d’Espanya celebrat el passat 6 d’agost a Terrassa i ho va fer amb un excel·lent temps de 2.22’77. A més, el nadador també va aconseguir un meritori quart lloc lloc en 100 metres braça i va ser finalista en la prova de 400 metres estils.

Amb aquest extraordinari èxit, Josep Vicent finalitza la seua etapa juvenil per a ingressar en la categoria absoluta, on intentarà compaginar la seua condició d’esportista d’elit amb els estudis universitaris d’Enginyeria Biomèdica que està cursant a la Universitat Politècnica de València.